S-2623/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. maí 2021, á hendur E-kvk-þgf H-kvk-þgf Ó-kvk-þgf, kennitala [...], [...], [...], fyrir umferðarlagabrot með því að hafa, laugardaginn 14. nóvember 2020, ekið bifreiðinni [...]svipt ökurétti, undir áhrifum áfengis og óhæf til að stjórna henni vegna áhrifa slævandi lyfja (í blóði mældist vínandamagn 3,71‰, demoxepam 500 ng/ml og nordíazepam 165 ng/ml) um Úlfarsfell í Reykjavík, við bifreiðastæði nærri Skyggnisbraut, þar sem lögregla hafði afskipti af ákærðu.

Telst brot þetta varða við 1., sbr. 2. mgr. 48. gr., 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærða krefst vægustu refsingar sem lög leyfa Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 6. maí 2021, hefur ákærða áður unnið sér til refsingar fyrir samskonar brot og hún er nú sakfelld fyrir. Ákærða gekkst undir lögreglustjórasátt 25. október 2013 fyrir ölvunarakstur og var svipt ökurétti í 18 mánuði frá þeim degi að telja. Ákærða gekkst á ný undir lögreglustjórasátt á 8. nóvember 2016 fyrir ölvunarakstur og var svipt ökurétti í 3 ár frá þeim degi að telja. Með dómi 11. maí 2017 var ákærða dæmd í 30 daga fangelsi fyrir ölvunarakstur og akstur svipt ökurétti. Ákærða var jafnframt svipt ökurétti ævilangt. Ákærða gekkst undir lögreglustjórasátt 18. maí 2018 fyrir akstur svipt ökurétti. Með dómi 16. september 2020 var ákærða dæmd í 8 mánaða fangelsi fyrir ölvunarakstur, akstur svipt ökurétti, brot gegn valdstjórninni og brot gegn lögreglulögum. Jafnframt var áréttuð ævilöng svipting ökuréttar ákærðu.

Við ákvörðun refsingar verður miðað við að ákærða hafi nú í fjórða sinn unnið sér til refsingar fyrir hvoru tveggja akstur svipt ökurétti og ölvunarakstur, allt innan ítrekunartíma í skilningi 71. gr. almennra hegningarlaga nr. 19/1940.

Ákærðu til málsbóta horfir skýlaus játning fyrir dómi sbr. 8. tölul. 1. mgr. 70. gr. almennra hegningarlaga nr. 19/1940. Ákærða tók til máls við fyrirtökuna og greindi frá því að hagir hennar hafi breyst, hún hafi átt við alvarlegt áfengisvandamál að stríða en sé nú orðin edrú. [...] Með hliðsjón af dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 90 daga.

Með vísan til lagaákvæða í ákæru er áréttuð ævilöng svipting ökuréttar ákærðu. Ákærða greiði 148.539 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir K-kvk-þf E-kvk-þf saksóknarfulltrúa.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, E-kvk-nf H-kvk-nf Ó-kvk-nf, sæti fangelsi í 90 dag a.

Áréttuð er ævilöng svipting ökuréttar ákærðu.

Ákærða greiði 148.539 krónur í sakarkostnað.

A-kvk-nf S-kvk-nf